open-index/open-wikipedia-markdown huggingface dataset:
Ernest Çoba

Imzot **Ernest Çoba** (Vau i Dejës, 16 shkurt 1913 - Burgu i Tiranës, 8 janar 1980) ka qenë klerik i lartë katolik. Më 2020 iu botua përkthimi i një antologjie të poezisë italiane me titullin *Keze të hueja*.

## Biografia 
Lindi më 16 shkurt 1913, në Laç të Vaut të Dejës, ku familja e tij, një prej më të vjetrave të Shkodrës, ishte vendosur në kohën e rrethimit të qytetit nga malazezët. Mësimet fillore e të mesme i kreu në Kolegjin Saverian e në Seminarin Papnor në Shkodër. Kreu studimet e larta për teologji e filozofi. Më 9 shkurt të vitit 1936 u shugurua meshtar nga delegati apostolik dhe administratori i Arqidioqezës së Shkodrës, Imzot Giovanni della Pietra S.J., dhe pas dy ditësh çoi meshën e parë.

Shërbeu në detyra të ndryshme pranë Seminarit Papnor e si mësues i besimit ndër shkolla të qytetit nga viti 1938 deri më 1946. Më 19 mars 1936 u zgjodh ndihmës famullitar i Shkodrës.

Në vitet ’46-’52 është provikar i Arkidioqezës së Shkodrës dhe famullitar i qytetit. Pas vdekjes së Imzot Gaspër Thaçit, arrestimit të Dom Mikel Koliqit dhe vdekjes së Dom Tomë Lacës, i ngarkohen të gjitha detyrat e shërbimit në Kishën Katedrale të Shkodrës. Më 21 janar 1952 u emërua Ipeshkëv titullar i Midaeum-it: u shugurua më 20 prill të po atij viti nga Ipeshkvi i Pultit dhe «Kryetari i Kishës Katolike të Shqipërisë», Imzot Bernardin Shllaku O.F.M.. Që prej kësaj kohe e deri më 9 nëntor 1956, kur vdiq Imzot Shllaku, kreu detyrën e Sekretarit të Përgjithshëm të «Kryesisë së Kishës Katolike të Shqipërisë», kurse nga 9 nëntori 1956 deri më 21 mars 1957 atë të «Kryetarit» të saj. Gjatë kësaj kohe, me ndihmën e të motrës, mbajti marrëdhënie të fshehta me Selinë e Shenjtë nëpërmjet Legatës italiane në Tiranë. Sa herë që e motra shkonte në Legatë për të marrë pensionin e të shoqit italian, dorëzonte edhe materialet e Imzotit të shkruara në letra cigaresh. Për këtë arsye u arrestua më 29 prill të vitit 1976. Plot një vit më vonë, më 29 prill 1977, Gjykata e Rrethit të Shkodrës, me akuzën «tradhëti ndaj atdheut dhe agjitacion e propagandë kundër pushtetit popullor», e dënoi «me 25 vjet të heqjes së lirisë, konfiskimin e pasurisë dhe heqjen e të drejtës elektorale për 5 vjet.» Dënimin e vuajti në burgun e Tiranës, ku vdiq në mënyrë të mistershme, pas një injeksioni që iu bë në spitalin e burgut më 8 janar të vitit 1980. Me rënien e Komunizmit, eshtrat e tij u rivarrosën në Katedralen e Shkodrës, me ç’rast u celebrua dhe një meshë nga Nunci Apostolik, Imzot Ivan Diazi dhe Imzot Zef Simoni.

## Referime
Suzana Dibra

**Suzana Dibra** (1956-2018) ishte një gazetare shqiptare, e cila punoi për 40 vjet në Radio Shkodra. Ajo njihet si një ndër zërat me të mirë radiofonikë. Përveç folëse profesioniste, ajo ishte autore e qindra programeve muzikore. U nda nga jeta më 31 maj 2018.

## Referime
Ilir Harxhi

**Ilir Harxhi** është një regjisor dhe skenarist filmash shqiptar.

## Jeta
Ilir Harxhi ka lindur në 18 qershor 1960 në Tiranë. Është diplomuar si inxhinier në 1992 në Tiranë.  Ka studiuar për Regji Filmi nga 2004 deri në 2006 në Akademinë e filmit "Marubi" në Tiranë.  Filmi i parë artistik "Piano", 2006.  Filmi  i dytë artistik "Një weekend jashtë sezonit" në 2006 ishte pjesmarës në Festivalin e 12- të Filmit Shqiptar, në TIFF.  Ka çelur shtëpinë filmike
"Idea film" në 2007 me seli në Tiranë. 

## Referime
Zyra Qëndrore e Statistikave (Suedi)

[thumb|240px|Ndërtesa e zyrës së statistikave në [Örebro]]
**Zyra qendrore e statistikave** (Suedisht: *Statistiska centralbyrån*; **SCB**) është agjenci qeveritare që ka përgjegjësi të bëjë statistika në Suedi. Statistika kombëtare në Suedi daton në vitin 1868 kur famullitë e Kishës së Suedisë u urdhëruan të fillojnë të mbajnë shënime mbi popullsinë. Paraardhësi i SCB, Tabellverket ("zyra e tabelave"), u krijua në vitin 1749, dhe emri i tanishëm u miratua në vitin 1858.

Sipas vitit 2015, agjencia kishte rreth 1.350 të punësuar. Zyrat e agjencisë janë të vendosura në Stokholm dhe Örebro. Zyra e statistikës publikon *Gazetën e Statistikave Zyrtare*.

## Shih edhe
*Demografia e Suedisë
*Agjencitë qeveritare në Suedi
Jüri Ratas

**Jüri Ratas** (lindi më 2 korrik 1978) është politikan estonezë dhe Kryeministri i Estonisë. Ai ishte kryetar i Talinit prej 2005 deri më 2007.

Në zgjedhjet parlamentare 2015, Ratas rizgjodh me 7,932 vota. Në mars ai u zgjodh si nënkryetari i dytë  i Riigikogut.

Pasi kabineti i dytë i Taavi Rõivas u nda në nëntor 2016, për shkak të luftës së brendshme, filluan bisedimet e koalicionit ndërmjet Partisë Qendrore, Partisë Social Demokrate dhe Pro Patria dhe Res Publica Union. Më 19 nëntor, të tre partitë ranë dakord mbi kushtet e koalicionit të ri të udhëhequr nga Ratas. Ratas u betua si kryeministër i Estonisë më 23 nëntor.

## Referime 
## Lidhje të jashtme
*Jüri Ratas në Facebook
Alipashiada

**Alipashiada** është një poemë epike në gjuhën greke shkruar në shekullin XIX nga delvinjoti Haxhi Shehreti kushtuar Ali pashë Tepelenës, përkthyer në gjuhën shqipe mbas më se një shekulli nga Ilo Mitkë Qafëzëzi. 

## Historiku 
Poema ka mbijetuar e fragmentuar dhe e botuar në forma të ndryshme. Më 1837 u botua një përmbledhje dhe komente për 4500 vargje të saj nga udhëtari dhe diplomati anglez William Martin Leake. Më 1870 u botuan 3000 vargje nga studjuesi helenist Kostandin Sathas në punimin e tij "Teza historike", ku Sathas përmend të dhëna për autorin që kish qenë delvinjot, mik i hershëm i Ali Pashës dhe anëtar i oborrit të tij në Janinë së paku deri më 1812. Më 1875 helenisti Émile Legrand e mori shënim poemën kur ishte me punë në Athinë nga një furrxhi 77 vjeçar i quajtur Jani Paguni që e mbante mend përmendësh. dhe e botoi më 1886 në frëngjisht me parathënie të vetën me titullin "Complainte d'Ali de Tébélen, Pacha de Janina".

## Referime 
### Literatura 
*
Capital Pride (Ottawa)

''''* (shqip: Otava Kepitëll Prajd) është një event i përvitshëm i krenarisë se komunitetit LGBT. Ai është një festival dhe paradë e mbajtur në Otava, Ontario, Kanada, dhe Gatino, Kebek, gjatë muajit gusht. I themeluar në vitin 1986, ky event festohet gjatë një periudhe prej 7 - 9 ditësh të komunitetit LGBTQIA+, i cili ka në qëllimet e veta mbrojtjen për barazi, diversitet dhe përfshirje në kryeqytetin kombëtar. Festivali realizohet në 2 gjuhë, anglisht dhe frëngjisht, të njohura si */ '', ku përzihet me lehtësi krenaria lokale me rëndësinë kombëtare.

Parada e Krenarisë në Otava, e filluar në vitin 1989 dhe tani e mbajtur në të dielën katërt të gushtit, ka shtrirje dhe ndikim të ndjeshëm në shoqëri. Në funksion të një platforme për të drejtat dhe dukshmërinë e komunitetit LGBTQ+, parada e krenarisë ka korrur sukes në fitore të rëndësishme ligjore dhe nismat për përfshirje. Edhe pse shpesh vendose përballë sfidave si: vështirësitë ekonomike dhe polemika të ndryshme, Krenaria e Otavës mbetet një simbol i njohur i krenarisë dhe bashkimit të komunitetit LGBTQ+ në komunitetin e Otavës. Ajo gjithashtu mirëpret ngrohtësisht diversitetin e komunitetit LGBTQIA+ nga gjithë bota, duke lidhur krenarinë lokale dhe kombëtare me rëndësi globale.

## Misioni
Misioni i Capital Pride-it (Kepitëll Prajdit) është të krijojë mundësi për të festuar, mbrojtur, edukuar dhe lidhur njerëzit, duke respektuar diversitetin e plotë të komunitetit LGBTQ+.

## Galeria

Image:Capital Pride Parade, 2004 (1).jpg|Pamje nga Parada e vitit 2004 në rrugën "Bank street"
Image:Capital Pride Parade, 2004 (2).jpg|Festa pas Paradës së 2004 në "Bank street"
Image:Capital Pride Parade, 2006.jpg|Aleks Munter duke udhëhequr Paradën e 2005-ës
Image:3parade2007.jpg|Mbështetës të Paradës së 2007-ës në rrugën "Wellington Street"
Image:2parade2007.jpg|Pamje nga Parada e vitit 2007 në rrugën "Elgin street"
Image:BGirlz2007.jpg|Grupi i performuesve drag queen, B-girlz duke performuar në Paradën e 2007

## Referime
Ç'lloj bashkimi? : mbi hapësirën e përbashkët ekonomike Shqipëri- Kosovë : akte të formimit akademik

Libri "**Ç’lloj bashkimi? Mbi hapësirën e përbashkët ekonomike Shqipëri-Kosovë**: akte të formimit akademik", i redaktuar nga Besa Vila dhe me koordinator Mentor Nazarko, përfaqëson një analizë gjithëpërfshirëse të bashkëpunimit ekonomik midis Shqipërisë dhe Kosovës. Publikuar nga UET Press në vitin 2012, ky botim hedh dritë mbi idenë se bashkimi ekonomik mund të jetë baza për një integrim më të gjerë politik dhe social. Me 156 faqe, përfshirë ilustrime dhe bibliografi, ky libër përfaqëson një burim të vlefshëm për studiuesit dhe politikëbërësit.

Ky botim është pjesë e serisë akademike Acta Scientiarum dhe përmbledh një sërë artikujsh shkencorë dhe analiza që trajtojnë tema si:

* Integrimi ekonomik ndërkombëtar: Një shqyrtim i modeleve teorike dhe praktikave të mira për bashkimin ekonomik mes dy vendeve.
* Tregtia ndërkombëtare: Potenciali dhe pengesat për rritjen e shkëmbimeve tregtare ndërmjet Shqipërisë dhe Kosovës.
* Roli i ekonomisë në bashkimin kombëtar: Një analizë e thellë e mënyrës se si ekonomia mund të shërbejë si një pikënisje për forma të tjera të integrimit.
* Konferenca dhe debatet: Libri pasqyron rezultatet e diskutimeve të zhvilluara gjatë konferencave akademike mbi këtë temë.

Me titullin paralel në kopertinë, "Bashkimi nis nga ekonomia", libri sugjeron se ndërtimi i një hapësire të përbashkët ekonomike është një hap thelbësor drejt një bashkimi më të thellë midis dy vendeve. Kjo qasje bazohet në modele historike dhe teoritë e integrimit ekonomik, të cilat tregojnë se lidhjet ekonomike shpesh paraprijnë integrimet politike dhe kulturore.

Pikat kyçe dhe vlera akademike

1. Fokus në praktikat rajonale dhe ndërkombëtare: Libri i referohet praktikave të Bashkimit Evropian dhe organizatave të tjera rajonale për të identifikuar mundësitë dhe sfidat për Shqipërinë dhe Kosovën.

2. Analiza empirike: Mbështetet në të dhëna dhe studime konkrete për të demonstruar potencialin dhe kufizimet e bashkëpunimit ekonomik.

3. Ndikimi gjeopolitik: Diskutohet roli i bashkëpunimit ekonomik në konsolidimin e pozitës gjeopolitike të të dy vendeve në rajonin e Ballkanit.

Libri përmban bibliografi të zgjeruar, e cila shërben si një burim i dobishëm për lexuesit që dëshirojnë të thellohen më tej në temën e integrimit ekonomik. Ndërkohë, botimi përfshin edhe ilustrime dhe grafika që ndihmojnë në përqasje më vizuale të çështjeve të trajtuara.

"Ç’lloj bashkimi?" nënvizon rëndësinë e ndërtimit të një hapësire të përbashkët ekonomike si një strategji pragmatike dhe e realizueshme për Shqipërinë dhe Kosovën. Ky libër nuk është vetëm një studim akademik, por edhe një apel për veprim ndaj politikëbërësve dhe aktorëve të tjerë të rëndësishëm, duke treguar se "bashkimi fillon nga ekonomia", por nuk përfundon aty.

ISBN: 9789995639532

Botues: UET Press, Tiranë

Viti i botimit: 2012

## Referime
Anita Hill

**Anita Faye Hill** (lindur në 30 qershor 1956) është një avokate amerikane dhe akademike. Ajo është profesoreshë për politikat sociale, ligjin dhe studimet gjinore në Universitetin e Brandeis si dhe anëtare e fakultetit të *Heller School for Social Policy and Management*. Ajo u shndërrua në figurë publike në 1991 kur ajo hodhi akuza për ngacmim seksual ndaj kandidatit të Gjykatës Supreme së SHBA, Clarence Thomas, njëkohësisht eprori i saj në Departamentin e Edukimit të SHBA. 

## Jeta e hershme
Hill lindi në Lone Tree, Oklahoma, më e vogla e 13 fëmijëve të Albert dhe Erma Hill, të cilët ishin fermerë. Familja e saj vinte nga Arkansas, ku stërgjyshërit e saj lindën dhe u bënë pjesë e sistemit të skllavërisë. Hill u rrit në një familje të besimit baptist. 

## Kontroversiteti
Në 1991 Presidenti George H. W. Bush nominoi Clarence Thomas, gjykatësin federal i cili do të zëvendësonte homologun e tij Thurgood Marshall. Dëgjesat e Senatit e mbështetën kandidaturën e Thomasit, mbi bazën e karakterit të tij si kualifikimin primar në emërimin e tij në Gjykatën e Lartë, për profesionalitetin që ai shfaqi për më pak se një vit. Kandidimi i tij nuk kishte ndeshur kundërshtime ndaj emërimi i tij dukej i sigurtë, derisa një raport i një interviste private të Hill publikuar nga FBI u bë i mundur për shtypin. Seancat u rihapën dhe Hill u thirr në gjyq për të dëshmuar. Hill u shpreh në tetor 1991 në një dëgjesë televizive në gjyq se Thomas e kishte nagcmuar seksualisht atë kur ishte eprori i saj në Departamentin e Edukimit. Kur u pyet se pse ajo zgjodhi të punojë në një vend tjetër edhe pse Thomas ishte përsëri atje, ajo u shpreh se dëshironte të punonte në një pozicion me reputacion në fushën e të drejtave civile. Por me kalimin e kohës e kuptoi se ngacmimet seksuale ishin prezente dhe në vendin e ri të punës.

Sipas Hill, Thomas i kishte propozuar të dilnin shumë herë gjatë këtyre dy viteve e punësuar si asistentja e tij, dhe pas refuzimesh të shumta  ai fliste shpeshherë në zyrë për çështje të seksit. *“Ai fliste për video ku shfaqeshin orgji si dhe ndonjëherë tregonte dhe për kapacitetet e tij seksuale si dhe detaje të anatomisë së tij*”. Ndërsa senatori republikan Orrin Hatch u shpreh se Hill ishte pjesë e grupeve të interesit që donin të shkatërronin karrierën e Thomas. 

Mbështetësit e Thomas dyshonin mbi kredibilitetin e fjalëve të Hill, duke u shprehur se ajo ishte delusionale dhe se mbase ishte përçmuar prej Thoams dhe ky ishte plani i saj hakmarrës. 

## Çmimet dhe fama 
Në vitin 2005, Hill u zgjodh si një pjesëtare e fondacionit Fletcher .Ajo u pranua në vitin 1933 ne .Deklarata e saj e hapjes në Komisionin e Gjyqësorit të Senatit në vitin 1991 është renditur si Nr. 69 në 100 Fjalimet më të Mira Retorike të shekullit të 20-të.Ajo gjithashtu shërben në Bordin e Administratorëve të besuar për Kolegjin Vermont të Jugut në Bennington, Vermont. Më 7 janar 2017, Hill u inkuadrua si anëtare nderi i Zeta Phi Beta në takimin e Bordit Ekzekutiv Kombëtar në Dallas, Teksas. 

## Referimet
Vernita Gray

Vernita Gray (lindur në 8 dhjetor 1948- 18 mars 2014) ishte një lezbike afro-amerikane dhe aktiviste e lëvizjes liberaliste për gratë, ndër lëvizjet e para që lindën në Çikago. Ajo nisi karrierën e saj duke publikuar në të përjavshmen *Lavender Woman*. Në 2013, ajo dhe partnerja e saj u shndërruan në çiftin e parë brenda gjinisë së njëjtë që martohen në Illinois. 

## Jeta e hershme
Vernita M. Gray lindi në 8 dhjetor 1948 në Çikago, Illinois. Teksa ndiqte gjimnazin St. Mary’s High School në Çikago, Martin Luther King u shpërngul në shtëpinë e re e cila ndodhej vetëm tre blloqe larg nga shtëpia e Vernitës. Gray u angazhua në protestat dhe tubimet e zhvilluara nga M.L.King. Pas përfundimit të gjimnazit ajo u regjistrua në kolegjin *Columbia College Chicago*, duke u diplomuar në degën e komunikimit dhe të shkruarit kritik. Në verën e 1969, Gray udhëtoi me një mikun e saj, Michal Brody drejt Woodstock. Kur ishte atje ajo gjeti një broshurë që fliste për protestat në Stonewall, dhe të dy vendosën të përfshihen në lëvizjen për të drejtat LGBT kur të ktheheshin në Çikago. 

## Vdekja dhe trashëgimia
Gray u largua nga jeta në 18 mars të 2014 për shkak të kancerit, në shtëpinë e saj në Edgewater Beach. Ajo është vlerësuar prej Asamblesë së Përgjithshme në Illinois për aktivizmin e saj. Në po të njëjtin vit një libër biografik rreth Vernitës me titull *Vernita Gray: from Woodstock to the White House* u publikua prej Tracy Baim dhe Owen Keehnen. 

### Burimet
Ardin Dallku

**Ardin Dallku** (lindi më 1 nëntor 1994) është futbollistë kosovarë i cili luan për klubin kosovar KF Dukagjini.

## Karriera
### Vorskla Poltava
Më 10 janar 2012, Dallku nënshkroi kontratë me klubin ukrainas Vorskla Poltava. Më 10 dhjetor 2016, ai bëri debutimin e tij në ndeshjen kundër Volyn Lutsk pasi u emërua të luaj në fillim të lojës.

### Shkëndija
Më 24 tetor 2019, Dallku nënshkroi një parakontratë me klubin e Ligës së Parë të Futbollit Maqedonas Shkëndija dhe ky transferim do të hynte ligjërisht në janar 2020. Më 1 mars 2020, ai bëri debutimin e tij në një fitore 4–1 në shtëpi kundër Makedonija Gjorče Petrov pasi u emërua në formacionin fillestar.

## Karriera ndërkombëtare
Më 28 gusht 2017, Dallku morri një thirrje nga Kosova për ndeshjet e kualifikimit të Kupës së Botës FIFA 2018 kundër Kroacisë dhe Finlandës. Më 13 nëntor 2017, ai bëri debutimin e tij me Kosovën në ndeshjen miqësore kundër Letonisë pasi u emërua të luaj në fillim të lojës.

## Jeta personale
Dallku lindi në Vushtrri dhe është djali i ish-futbollistit jugosllav Sabit Dallku dhe vëllau i futbollistit Armend Dallkut. Ai mban pasaportën kosovare, shqiptare dhe serbe.

## Referime
Anne Hidalgo

**Ana María "Anne" Hidalgo** (lindi më 19 qershor 1959) është politikane spanjolle-franceze që shërben si Kryetare e Parisit që nga viti 2014. Ajo është gruaja e parë që mban këtë postë.

Ajo është anëtare e Partisë Socialiste që nga viti 1994. Më 22 janar 2016, ajo u bë Nënkryetarja e parë e Métropole du Grand Paris.

## Biografia
### Familja dhe rinia
Hidalgo lindi në San Fernando, afër Cádiz, në Andaluzi, Spanjë.  Ata u vendosën në Lion më 1961, së bashku me dy vajzat e tij.

Hidalgo u rrit në Vaise, lagje në Lion, duke folur spanjisht me prindërit e saj dhe frëngjisht me motrat e saj. Prindërit e saj janë kthyer në Spanjë tani, ajo është gjithashtu qytetare spanjolle. para se të përfundoj Diplomën e Studimeve të Avancuar (*DEA*) në unionizmin social dhe tregtar në Universitetin Paris-Nanterre.

Më 1982, ajo hyri në konkursin kombëtar për Inspektoratin e Punës, duke u rradhitur në të pestin. Në vitin 1984, ajo fitoi postin e saj të parë në *Inspection du travail* që përfaqëson qarkun e 15-të të Parisit. Ajo u tërhoq nga shërbimi civil në korrik 2011, 52 vjeçe.

## Jeta personale
Që nga qershori 2004, ajo është e martuar me Jean-Marc Germain, ish-drejtor në kabinetin e Martine Aubry. Ata së bashku kanë një fëmijë. Ajo është gjithashtu ka dy fëmijë nga martesa e kaluar.

## Referime
Zatoichi

**Zatoichi** (座頭市 *Zatōichi*) është personazh fiktiv që paraqitet në një nga filmat dhe serialet më të gjata në Japoni që luajti gjatë periudhës Edo. Personazhi është masazhierë dhe shpatarë i verbër, krijuar nga romancieri Kan Shimozawa.

Personazhi u zhvillua në ekran nga Daiei Film (tani Kadokawa Pictures) dhe aktori Shintaro Katsu, që luajti rolin e personazhit. Gjithsej 26 filma u bënë nga viti 1962 deri më 1989. Nga viti 1974 deri më 1979, u prodhua seriali televiziv Zatoichi, duke luajtur Katsu dhe disa nga yjet e njëjta që u shfaqën në filma. Këto janë prodhuar nga Katsu Productions. Njëqind epizoda, me epizodat 99 dhe 100 duke qenë finalja dy pjesëshe, u transmetuan para serialit televiziv Zatoichi u anullua.

Filmi i vitit 2003, Zatoichi u drejtua nga Takeshi Kitano i cili gjithashtu luajti rolin e Zatoichit.

## Personazhi
Zatoichi është një personazh i verbër, anma (masazhier) dhe bakuto (kumarxhi), edhe në festë vallëzon dhe këndon. Në betejë, Zatoichi është shpatarë shumë i aftë, sidomos në aftësitë japoneze, kenjutsu dhe Iaidō. Ai është poashtu i aftë në mundje sumo dhe kyujutsu (gjuajtja me hark).

Shumë pak dihet për kaluarën e Zatoichit, por ai u bë i verbër për shkak sëmundjes. Babai i tij u zhdukë për arsyje të pazbuluar kur Zatoichi ishte pesë vjeç. Ai nuk mban shpatë tradicionale i njohur si katana, por zakonisht mban një shkop që ka shpatë brenda (*shikomizue*) që ai përdorë edhe për ecje dhe luftë.

Aftësia e tij luftuese me shpejtësi të vetëtimës është e pabesueshme, me shpatën e tij të mbajtur në një rrotullim të kundërt; kjo, e kombinuar me lajthitjet e tij të paqëndrueshme të çelikut në një luftë, veshët e tij të zjarrtë, ndjenjën e erë dhe proprioceptimin, të gjithë i bëjnë një kundërshtar të frikshëm. Në lojën e kumarit, veshët e Zatoichit është jashtëzakonisht të forta, ku mund të dijë nëse zare bie në çift ose tek.

## Filmografia
## Referime
Zatoichi: The Last

**Zatoichi: The Last** (Japonisht: 座頭市 THE LAST) është film samurai i vitit 2010 drejtuar nga Junji Sakamoto dhe Shingo Katori me rolin e Zatoichit.

## Përmbledhje
Filmi fillon me gruan e Zatoichit (Satomi Ishihara) duke u vrarë nga Toraji (Sousuke Takaoka), djali i shefit të organizatës yakuza. Pas vdekjes së saj, Zatoichi (Shingo Katori) kthehet në vendlindjen e tij, ku shpreson të rifillojë një jetë normale nën maskën e fermerit me shokun e tij Ryuji (Takashi Sorimachi). Megjithatë, i njëjti grup yakuza planifikon të ndryshojë vendlindjen e Ichit në një port dhe të fillojë të shfrytëzojë fshatarët lokalë për para. Veprat e tokës Ryuji janë marrë dhe shpenguar me një çmim të lartë, kështu që Ichi përdor aftësitë e tij të lojërave të fatit për të fituar paratë për veprat. Kjo zbulon identitetin e tij si Zato Ichi famëkeq që Yakuza nuk i pëlqen dhe e djeg shtëpinë. Fshatarët hartojnë një dorëshkrim Tanran që t'i paraqitet një zyrtari që kalon duke kërkuar ndihmë. Megjithatë, pasi Zato Ichi, një kriminel i kërkuar, në fshat nuk do të punonte në favor të tyre, kështu që ata të hartojnë një plan për ta shkatërruar atë. Ata i japin atij një rrotull bosh për të "dorëzuar" zyrtarët dhe për ta udhëhequr atë në një rrugë të rrezikshme duke dërguar yakuza pas tij. Megjithatë, ai e kupton se është rruga e gabuar dhe e bën atë tek zyrtarët. Tradhëti i tij zbulohet kur ai tregon rrotullimin bosh tek zyrtarët dhe ata janë fyer dhe largohen. Içi merr përgjegjësinë për të hequr qafe nga yakuza për veten, duke shkuar në selinë e yakuza dhe duke vrarë shefin. Megjithatë ai është qëlluar nga Toraji dhe është thikur nga një nga miqtë e Yakuza Duke u zvarritur në duart dhe këmbët ai shkon në plazh ku ai me sa duket vdes për t'u bashkuar me gruan e tij në jetën e ardhshme.

## Luajnë
*Shingo Katori si Zatoichi
*Satomi Ishihara si Tane
*Takashi Sorimachi si Ryuji
*Chieko Baisho si Mitsu
*Seishiro Kato si Goro
*Tatsuya Nakadai si Tendo
*Sosuke Takaoka asi Toraji
*Susumu Terajima si Tatsuji
*Youki Kudoh si Toyo
*Arata Iura si Juzo
*Kosuke Toyohara si Sen
*Nakamura Kanzaburō XVIII si Masakichi
*Yoshio Harada si Genkichi
*Zeebra si Yasuke
*Koichi Iwaki si Shimaji
*Takashi Ukaji si Kajiwara
*Toshio Shiba si Kitagawa
Maratona Vasa

[thumb|[Jørgen Aukland duke fituar garën më 2013]]
**Maratona Vasa** (Suedisht: *Vasaloppet*) është garë skiimi me distancë të gjatë që organizohet çdo vit në të dielën e parë të muajit mars nga Sälen në Mora dhe përfshin një gjatësi prej 56 miljesh (90 km).

Kjo garë u inspirua nga një udhëtim që mbreti suedezë [[Gustav I i Suedisë|Gustav Vasa] bëri kur ai iku nga ushtarët e Christian II në vitin 1520. Gara moderne filloi në vitin 1922.

## Origjina
Në vitin 1520, i riu [[Gustav I i Suedisë|Gustav Erikson] iku nga ushtarët e Christian II, mbretit të Danimarkës, Suedisë dhe Norvegjisë (Bashkimi i Kalmarit). Shumica prej fisnikëve suedezë ishin kundër mbretit dhe e quanin *Christian Tirani*. Në një lëvizje për të heshtur opozitën, Christian II ftoi aristokracinë suedeze në një parti pajtimi në Stokholm, vetëm për t'i pasur ata, përfshirë prindërit e Gustavit, të masakruar në atë që njihej si Masakra e Stokholmit.

## Motoja
Motoja e maratonës Vasa *I fäders spår för framtids segrar* (Në gjurmët e baballarëve [tonë] për një fitore në të ardhmen) është shkruar në një portal të ngritur mbi vijën e vendmbërritjes (Finish) në Mora. Në garën e parë, vija e vendmbërritjes u shënua thjesht me bordin e bardhë ndërmjet dy shtyllave të flamurit me fjalën *Mål* ('Finish') mbi të. Në vitin e dytë u krijua një portë më madhështore me moton. Në vitin 1986, portali u bë i përhershëm dhe që atëherë është bërë një pikë referimi e rëndësishme në Mora.

## Statistikat
### Fituesit me më shumë tituj
**Meshkuj**

Nils 'Mora-Nisse' Karlsson ka më së shumti tituj me 9. Janne Stefansson (7), Jan Ottosson (4), Arthur Häggblad (4), Bengt Hassis (3), Oskar Svärd (3), Daniel Tynell, Jörgen Brink (3) dhe John Kristian Dahl (3) janë të vetmit garues me më shumë se dy tituj. Gjashtë garues kanë dy tituj.

**Femra**

Sofia Lind ka më së shumti tituj me 4. Katër femra kanë dy tituj.

### Koha
Koha mesatare e fitimit është 5:11:38 (një mesatare për kilometër prej 3:28). Jörgen Brink i Suedisë mban rekordin 3:38:41 (2:26 për kilometër), duke fituar në vitin 2012. Vetëm dhjetë fituesit kanë përfunduar në më pak se katër orë.

Dhjetë herë më të shpejta përfshijnë gjashtë suedezë, tre norvegjezë dhe një zviceran; Jörgen Brink, Suedia shfaqet dy herë në listën e dhjetë herë më të shpejtë. Nga dhjetë kohët më të shpejta, dy ndodhën në vitet 1980, dy në vitet 1990, dy në vitet 2000 dhe katër në vitet 2010.

Në vitin 2012 të dhënat e kurseve u caktuan për burrat dhe gratë. Përpara kësaj viti më i shpejtë ishte viti 1998, gjithashtu me të dhëna për burrat dhe gratë.

**Dhjetë herë më të shpejta**
# 2012: Jörgen Brink (Suedia) – 3:38:41
# 1998: Peter Göransson (Suedi) – 3:38:57
# 2004: Anders Aukland (Norvegjia) – 3:48:42
# 1986: Bengt Hassis (Suedia) – 3:48:55
# 2013: Jørgen Aukland (Norvegjia) – 3:50:49
# 2005: Oskar Svärd (Suedia) – 3:51:47
# 2011: Jörgen Brink (Suedia) – 3:51:51
# 1992: Jan Ottosson (Suedia) – 3:57:04
# 2017: John Kristian Dahl (Norvegjia) - 3:57:18
# 1983: Konrad Hallenbarter (Zvicra) – 3:58:08

## Referime
Verne Troyer

**Verne Troyer** lindi më 1 janar, 1969 në Sturgis, Michigan si *Vernon Jay Troyer* dhe vdiq më 21 prill, 2018 në Los Angeles, California. Ishte një komedian dhe aktor amerikan, ndër më të mirët e të gjitha kohërave.

## Filmografia
* ''Baby's Day Out* (1994)
* *Dunston Checks In* (1996)
* *Jingle All the Way* (1996)
* *Pinocchio's Revenge* (1996)
* *Volcano* (1997)
* *Men in Black* (1997)
* *Wishmaster* (1997)
* *RocketMan* (1997)
* *My Giant* (1998)
* *Fear and Loathing in Las Vegas* (1998)
* *The Wacky Adventures of Ronald McDonald: Scared Silly* (1998) (dublim)
* *Mighty Joe Young* (1998)
* *Here Lies Lonely* (1999)
* *Instinct* (1999)
* *Austin Powers: The Spy Who Shagged Me* (1999)
* *Bit Players* (2000)
* *How the Grinch Stole Christmas* (2000)
* *Bubble Boy* (2001)
* *Harry Potter and the Sorcerer's Stone* (2001)
* *Run for the Money* (2002)
* *Austin Powers in Goldmember* (2002)
* *Pauly Shore is Dead* (2003)
* *Postal* (2007)
* *The Love Guru* (2008)
* *College* (2008)
* *The Imaginarium of Doctor Parnassus* (2009)
* *Keith Lemon: The Film* (2012)
* *Trailer Park Boys: Drunk, High, and Unemployed: Live in Austin* (2015)
* *Gnome Alone* (2015)
* *Hipsters, Gangsters, Aliens and Geeks'' (2018)

## Lidhje të jashtme
* Faqja zyrtare për Verne Troyer
Zhvillimi i revolucionit kulturor në shqipëri gjatë viteve 1944 - 1948

**Zhvillimi i revolucionit kulturor në shqipëri gjatë viteve 1944 - 1948** libër me autore Enriketa Kambo. Botuar në Tiranë nga  Akademia e Shkencave, në vitin 1982. Faqe 206.
Rrugë dhe ura në Shqipëri

**Rrugë dhe ura në Shqipëri** libër me autor Valter Shtylla dhe Behar Gjoka (red.). Botuar në Tiranë nga "Gurten", në vitin  2013. Faqe 318.
Matura shtetërore në Shqipëri, 2012

**Matura shtetërore në Shqipëri, 2012** libër i botuar në Tiranë nga Fondacioni "Soros", në vitin 2013. Faqe 86.
Ndryshimet në marrëdhëniet gjinore në Shqipëri në 40 vitet e fundit

**Ndryshimet në marrëdhëniet gjinore në Shqipëri në 40 vitet e fundit** libër nga Fatmira Musaj, Fatmira Rama, Enriketa Pandelejmoni (Papa), Marjeta Vinjau, Rajmonda Prifti dhe Adelina Çerpja (red.). Botuar në Durrës nga "Jozef", në vitin 2013. Faqe 192.
Zhvillimi i shëndetësisë në Shkodër gjatë shekujve XVIII - XX : kontribut për historinë e përgjithëshme të mjekësisë në Shqipëri

**Zhvillimi i shëndetësisë në Shkodër gjatë shekujve XVIII - XX : kontribut për historinë e përgjithëshme të mjekësisë në Shqipëri** libër me autor K. Kërçiku. Botuar në Tiranë nga Universiteti Shtetëror i Tiranës, në vitin 1962. Faqe 332.
Një mbret në Shqipëri

**Një mbret në Shqipëri** : roman me autor Jean-Luc Tourenne dhe Dashnor Kokonozi (përkth.), Xhevahir Lleshi (red. e përg.). Botuar në Tiranë nga "Uegen", në vitin 2012. Faqet e librit 244.
Kultura qytetare dhe demokratike në Shqipëri

**Kultura qytetare dhe demokratike në Shqipëri : koment, analizë, opinion, art** broshurë me autor Ndini R. Bardhi. Botuar në Tiranë nga "West print", në vitin 2013. Faqe 20.
Robert Wilton

**Robert Wilton** (lindur në 22 shkurt 1973) është shkrimtar dhe diplomat. Ai u nderua me çmimin prestigjioz nga shoqata “Historical Writer’s Association Crown” për novelat e tij historike.

## Jeta personale dhe karriera
Robert Wilton u rrit në juglindje të Anglisë. Ndoqi shkollën “Whitgift” në Croydon dhe studioi histori në Kolegjin 'Christ's Church' në Oxford. Në 1995 iu bashkua Ministrisë së Mbrojtjes në Britaninë e Madhe, ku gëzoi një sërë pozicionesh duke përfshirë atë të Sekretarit privat në tri Sekretari Shtetërore (politikanë si Des Browne, John Hutton dhe Bob Ainsworth). Karriera në Shërbimin Civil përfshin eksperienca pune në Zyrën e Kabinetit dhe Zyrën e Komonuelthit dhe të Punëve të Jashtme.

Më 2006, kryeministri i ri i Kosovës, Agim Çeku, kërkoi ndihmë prej qeverisë britanike për zhvillimin e punëve në zyrën e tij. Për shkak të njohjes dhe familjaritetit me rajonin e Ballkanit, u dërgua Wilton. Ai shërbeu si këshilltar i Çekut për çështjet ndërkombëtare, komunikim dhe administrim, duke e shoqëruar kryeministrin si asistent gjatë vitit 2007 në takimet me Serbinë. Wilton punoi për një periudhë të shkurtër edhe gjatë periudhës së kryeministrit Hashim Thaçi. Ai ishte në Kosovë me rastin e pavarësisë në shkurt 2008. Më 2010, u kthye në Kosovë në pozicionin e Drejtuesit të Politikave dhe të Çështjeve Publike në Zyrën Ndërkombëtare Civile, duke monitoruar dhe këshilluar qeverinë kosovare. Më 2013 ai u emërua zëvendës-ambasador i Organizatës për Sigurinë dhe Bashkëpunimin në Evropë (OSCE) Presence in Albania, e shqipëruar Prezenca e OSBE-së në Shqipëri. 

Që prej vitit 1992 bashkëjeton me shkrimtaren Elizabeth Gowing. Më 2009, së bashku me një mik kosovar kanë themeluar “The Ideas Partnership”, një shoqatë bamirësie që mbështet edukimin dhe integrimin e fëmijëve të komuniteteve minoritare dhe të margjinalizuara. Ka punuar edhe në mbrojtjen e trashëgimisë kulturore dhe të mjedisit.

## Referime
Rrymat e mendimit politiko - shoqërore në Shqipëri : në vitet 30-të të shekullit të XX-të

**Rrymat e mendimit politiko - shoqërore në Shqipëri : në vitet 30-të të shekullit të XX-të** libër me autor Viron Koka. Botuar në Tiranë nga Akademia e Shkencave, në vitin 1985. Faqe 323.
Dinamika e transmetimeve radiofonike në Shqipëri : 1938-2013

**Dinamika e transmetimeve radiofonike në Shqipëri : 1938-2013**

Radioja ka luajtur një rol thelbësor në zhvillimin e komunikimit masiv në Shqipëri. Libri "Dinamika e transmetimeve radiofonike në Shqipëri: 1938-2013"  nga Arben Muka ofron një analizë të thelluar të historikut, zhvillimit dhe sfidave të transmetimeve radiofonike në Shqipëri për një periudhë prej 75 vitesh. Publikuar në vitin 2013 nga ISHM, ky libër përfaqëson një burim të rëndësishëm për studiuesit dhe profesionistët e fushës së komunikimit dhe medias.

Libri është i ndarë në kapituj që ndjekin një qasje kronologjike dhe tematike. Në të shqyrtohen:

1. Fillimet e radios në Shqipëri (1938-1944):
* Radioja në Shqipëri u shfaq për herë të parë në vitin 1938 me krijimin e Radio Tiranës. Kjo periudhë përfshin krijimin e infrastrukturës së parë teknike dhe transmetimin e programeve fillestare, kryesisht muzikore dhe informative.

2. Radioja gjatë regjimit komunist (1945-1990):
* Gjatë regjimit komunist, radioja u përdor si një mjet i fuqishëm propagande. Radio Tirana u zgjerua ndjeshëm, duke përfshirë edhe transmetime ndërkombëtare në shumë gjuhë. Rëndësi e veçantë i jepej përmbajtjes ideologjike dhe censurës.

3. Transformimet pas viteve ’90:
* Me rënien e komunizmit, radioja shqiptare përjetoi një tranzicion të thellë. Hapja e tregut dhe pluralizmi mediatik sollën krijimin e radiostacioneve private dhe ndryshimin e formatit të përmbajtjes. Teknologjia dhe globalizimi ndikuan në mënyrë të dukshme në këtë periudhë.

4. Radioja në epokën dixhitale (2000-2013):
* Ky kapitull përqendrohet në ndikimin e teknologjive moderne, si transmetimi dixhital dhe zhvillimi i internetit, që sollën ndryshime në formatet tradicionale radiofonike dhe zgjerimin e opsioneve për dëgjuesit.

Libri nuk është vetëm një kronikë historike, por edhe një analizë e thelluar e faktorëve socialë, politikë dhe teknologjikë që kanë ndikuar në zhvillimin e transmetimeve radiofonike në Shqipëri. Ai përfshin një bibliografi të pasur, e cila ndihmon studiuesit të eksplorojnë më tej tematikën. Autorit Arben Muka i njihet merita për strukturimin e qartë dhe shpjegimin gjithëpërfshirës të një teme kaq komplekse.

"Dinamika e transmetimeve radiofonike në Shqipëri: 1938-2013" është një vepër e rëndësishme për ata që janë të interesuar për historinë e medias dhe rolin e radios në Shqipëri. Libri shpalos një rrugëtim të pasur nga fillimet e radios deri në transformimet e saj moderne, duke ofruar një kuptim më të gjerë të zhvillimit të komunikimit masiv në vendin tonë.

## Referime
Razan al-Naxhar

**Razan Ashraf Abdul Kadir al-Naxhar** (11 shtator 1996 – 1 qershor 2018) ishte infermiere palestineze që ndihmoi vullentarisht ministrinë e shëndetësisë në Gaza. Ajo banoi në Khuzaa, fshat afër kufirit me Izraelin.

## Vdekja 
Trajnimi i saj formal pas vullnetarizmit ishte si ndihmës në Han Junis në spitalin Nasser; dhe ajo u bë anëtare aktive e Shoqatës Mjekësore të Ndihmës Palestineze, një organizatë joqeveritare shëndetësore. Ajo kishte të veshur veshjet mjekësore dhe ishte duke i trajtuar të lënduarit gjatë protestave në kufirin mes Gazës dhe Izraelit gjatë muajit të Ramazanit. Më 1 qershor 2018, ajo u qëllua në gjoks dhe u vra nga një snaiperistë izraelitë kur ishte duke trajtuar të lënduarit gjatë protestave në kufijtë perëndimore të Izraelit. Mijëra palestinezë morrën pjesë në varrimin e saj në Gaza, përderisa trupi i saj ishte e mbështjellur me flamurin palestinezë. Babai i saj mbante veshjet e saj mjekësore, përderisa të tjerët kërkonin hakmarrje.

Ajo ishte 21 vjeçare në kohën kur vdiq. Razani vdiq para se ajo dhe i fejuar i saj Izzat Shatat do të shpalnin fejesën e tyre në fund të muajit të Ramazanit.

## Referime
Walter Raleigh

right|240px
Sir **Walter Raleigh** (lindi rreth vitit 1552 ose 1554 - 29 tetor 1618) ishte shkrimtarë, poetë, ushtarë, politikanë, gjyqtar, spiun dhe zbulues. Ai ishte kushëriri i Richard Grenville dhe gjysmë-vëllau i vogël i Humphrey Gilbert. Ai ishte i njohur për duhanin e popullarizuar në Angli.

Ai lindi në një familje protestane në Devon, djali i Walter Raleigh dhe Catherine Champernowne. Pak është e njohur për jetën e tij, edhe pse e kaloi pak kohë në Irlandë, duke marrë pjesë në shtypjen e rebelimeve dhe duke marrë pjesë në rrethimin e Smerwick. Ai u rrit me shpejtësi në favor të Mbretëreshës Elizabeta I dhe u mori titullin e kalorësit në vitin 1585. Raleigh ishte i dobishëm në kolonizimin e Anglisë të Amerikës Veriore dhe pasi iu dha një patentë mbretërore për të eksploruar Virxhininë, duke hapur rrugën për vendbanimet e ardhshme angleze. Ai u martua fshehtas me Elizabeth Throckmorton, vajza e ambasadorit Nicholas Throckmorton.

Raleigh ishte një nga personat e shquar në epokën Elizabetiane.

## Jeta e hershme
Pak dihet rreth lindjes së Raleigh. Disa historianë besojnë se ai lindi më 22 janar 1552, megjithëse Fjalori i Biografisë Kombëtare të Oksfordit e favorizon vitin 1554. Ai u rrit në shtëpinë e Hayes Barton, një shtëpi në fermë pranë fshatit East Budleigh, jo shumë larg Budleigh Salterton në Devon. Ai ishte djali më i vogli i Walter Raleigh ose Rawleigh (1510–1581) dhe Catherine Champernowne. Gjysmë-vëllezërit e tij John Gilbert, Humphrey Gilbert, dhe Adrian Gilbert, dhe vëllai i tij i plotë Carew Raleigh ishin gjithashtu të shquar gjatë mbretërimit të Elizabetës I dhe James I.

Në vitin 1969, Raleigh u largua për në Francë për t'i shërbyer Huguenots në luftërat civile fetare franceze.

## Lista e poezive
Mesin e të gjithave të përfunduar, dhe disa papërfunduar, poema të shkruara ose të atribuuara në mënyrë të besueshme, Raleigh: *Kur keni ardhur nga vendi i shenjtë* shpesh i atribuohet Raleigh, por sipas fjalëve të Gerald Bullett "sigurisht ekzistonte para se Raleigh të arrinte në vendin e ngjarjes; Lidhja e Ralegh me të është kryesisht një çështje hamendjeje ".

* "The Advice"
* "Another of the Same"
* "Conceit begotten by the Eyes"
* "Epitaph on Sir Philip Sidney"
* "Epitaph on the Earl of Leicester"
* "Even such is Time"
* "The Excuse"
* "False Love"
* "Farewell to the Court"
* "His Petition to Queen Anne of Denmark"
* "If Cynthia be a Queen"
* "In Commendation of George Gascoigne's Steel Glass"
* "The Lie"
* "Like Hermit Poor"
* "Lines from Catullus"
* "Love and Time"
* "My Body in the Walls captive"
* "The Nymph's Reply to the Shepherd"
* "Of Spenser's Faery Queen"
* "On the Snuff of a Candle"
* "The Ocean's Love to Cynthia"
* "A Poem entreating of Sorrow"
* "A Poem put into my Lady Laiton's Pocket"
* "The Pilgrimage"
* "A Prognistication upon Cards and Dice"
* "The Shepherd's Praise of Diana"
* "Sweet Unsure"
* "To His Mistress"
* "To the Translator of Lucan's Pharsalia"
* "What is Our Life?"
* "The Wood, the Weed, the Wag"

## Referime
Eleni Foureira

**Eleni Fouréira** (greqisht: ; e lindur **Entela Fureraj**, greqisht: ; 7 mars 1987) është një këngëtare greke e lindur në Shqipëri. Ajo filloi karrierën e saj muzikore në 2007 si pjesëtare e grupit vajzëror grek Mystique, duke vazhduar karrierën e vet solo pasi u shpërbë grupi në 2009. Ajo ka lëshuar që atëherë pesë albume.

Ajo nënshkroi një kontratë solo me Universal Music Greqi dhe lëshoi albumin e vetëtitulluar në 2010. Më vonë nënshkroi me Minos EMI për t'i lëshuar albumet e dytë dhe të tretë në 2012 dhe 2014, respektivisht.

Pasi u refuzua disa herë nga mundimi i saj për ta përfaqësuar Greqinë, Foureira ishte përfaqësuesja e Qipros në Festivalin Evropian të Këngës 2018 me këngën e saj "Fuego" dhe ku zuri vendin e dytë, dhe ishte njëra prej tre garuesve me etni shqiptare. Presidenti i Republikës së Qipros, Nicos Anastasiades, e ka dekoruar me “Çmim Mirënjohje”.

## Shih edhe 
* Shqipëria në Festivalin Evropian të Këngës

## Referime
Udhëzues mbi kontrollin e vektorëve dhe brejtësve në Shqipëri

**Udhëzues mbi kontrollin e vektorëve dhe brejtësve në Shqipëri** libër me autorë Enkelejda Velo, Elton Rogozi, Lindita Tafaj, 
Silva Bino. Botuar në Tiranë nga "Kristalina-KH", në vitin 2013. Faqe 364.
Hetem Ramadani

**Hetem Ramadani** (lindi rreth vitit 1952) është inxhinier kosovar dhe biznesmen i ekstraktimit i cili është president dhe themelues i Salbatring, një kompani e naftës bazuar në Lubjanë, Slloveni.

## Jeta e hershme
Ramadani lindi rreth vitit 1952.

## Karriera
Ramadani pretendoi se ai u shkarkua prej shërbimit civil në Kosovë për shkak përkrahjes për pavarësinë kosovare. Ai pastaj u largua në Slloveni, u ndoq nga policia sekrete e Sllobodan Millosheviqit sipas *Financial Times*, dhe arriti duke mos ditur të flasë gjuhën. Në Slloveni, me gruan e tij, Hazbije Ramadani, themeloi kompaninë tregtare ndërkombëtare të naftës Salbatring dhe gruaja e tij Hazbije është zv. presidente. Firma u emërua pas tri vajzave të para të çiftit.

Më vitin 2008, Salbatring filloi shitjen direkte të naftës dhe derivateve të naftës kompanisë kroate INA. Të njëjtin vit, qarkullimi në Salbatring u rrit nga 60 milionë euro më 2007 në 611 milion euro, pavarësisht Salbatring që ka vetëm 14 punonjës. Ramadani u llogarit të jetë personi i shtatë më i pasur në Slloveni, me mjete të vlerësuara prej mbi 68 milion euro. Rezultatet në INA, megjithatë, ishin më pak të suksesshme, me firmën që përjetoi një humbje "katastrofike" prej rreth 1.5 miliardë kuna gjatë tre muajve të fundit të vitit 2008. Rreth kësaj kohe, Ramadani u zhvendos në Dubai.

## Jeta personale
Ramadani u martua me Hazbije Ramadanin në vitin 1981. Ata kishin katër fëmijë por u ndanë më 2008 dhe Hazbije u zhvendosë në Londër. Ramadani u zhvendos në Dubai në të njëjtën kohë. Martesa e tyre u shpërbë nga një gjykatë sllovene në vitin 2011. Në procedurat ligjore në Londër në nëntor të vitit 2015, Hazbije Ramadani argumentoi se burri i saj i mëparshëm mund të përballonte pagesën e mbështetjes së bashkëshortes, pasi mendonte se kishte asete prej së paku 48 milionë funtesh. Kërkesa u refuzua nga avokati i Hetem Ramadanit i cili argumentoi se çështja ishte zgjidhur tashmë në Slloveni. 

Ramadani është martuar me këngëtaren shqiptare Inva Mula.

## Referimet
Përmirësimi ujor i tokave në Shqipëri : 1946-1980

**Përmirësimi ujor i tokave në Shqipëri : 1946-1980 : historiku me njohuri tekniko-gjeografike të ilustruara për tharjen e kënetave dhe moçaleve dhe sistemimin hidraulik të tokave** libër me autor Marko Kamenica dhe Kiço Negovani (red.). Botuar në Tiranë nga "Marin Barleti", në vitin 2013. Faqe 154.
Ecuria ligjore e pronës së paluajtshme në Shqipëri

**Ecuria ligjore e pronës së paluajtshme në Shqipëri : retrospektivë : e drejta e pronësisë së paluajtshme** libër me autore Helga Vukaj. Botuar në Tiranë nga "Geer", në vitin 2013. Faqe 390.
Lufta kundër analfabetizmit në shqipëri : 1945-1955

**Lufta kundër analfabetizmit në shqipëri : 1945-1955** libër me autor Ahmet Kondo. Botuar në Tiranë në vitin 1973. Faqe 115.
Rreth formimit të etnosit ilir : (në dritën e zbulimeve të bëra në Shqipëri) : referat mbajtur në Kuvendin e I të Studimeve Ilire 15-20 shtator 1972

**Rreth formimit të etnosit ilir : (në dritën e zbulimeve të bëra në Shqipëri) : referat mbajtur në Kuvendin e I të Studimeve Ilire 15-20 shtator 1972** Broshurë me autor Muzafer Korkuti. Botuar në Tiranë në vitin 1972. Faqe 37.
Erozioni ujor i tokës në Shqipëri : modele për vlerësimin dhe metoda për kontrollin e tij

**Erozioni ujor i tokës në Shqipëri : modele për vlerësimin dhe metoda për kontrollin e tij** : monografi me autorë Spiro Grazhdani, Alma Ahmeti dhe Spase Shumka (rec.), Sulejman Sulçe (rec.). Botuar në Tiranë nga "Redona", në vitin 2013. Faqet e librit 166.
Mbrojtja e trashëgimisë kulturore nënujore në Shqipëri

**Mbrojtja e trashëgimisë kulturore nënujore në Shqipëri** libër me autorë kolektivë ACLTS. Botuar në Tiranë nga "Albpaper", në  vitin 2013. Faqe 170.
Udhëtim nëpër Shqipëri

**Udhëtim nëpër Shqipëri** libër me autor Vasil Koçi. Botuar në Tiranë nga "8 Nëntori", në vitin 1977. Faqe 36.
Elizabeth Gowing

**Elizabeth Gowing** është autore angleze. Ajo u lind në Ely, Cambridgeshire, Angli. Ka jetuar dhe vepruar në Kosovë dhe Shqipëri dhe poashtu ka përkthyer në shqip. 

U shkollua në Universitetin e Oksfordit ku studio letërsi angleze dhe do ta takonte partnerin e saj, autorin dhe diplomatin Robert Wilton. Pas përgatitjes për mësuese, ajo vazhdoi të jepte mësim për 10 vjet.  

Bashkë me partnerin e saj është njëra nga bashkë-themelueset e OJQ-së bamirëse The Ideas Partnership (Partneriteti i Ideve), e cila nxjerr fuqinë e vullnetarëve në Kosovë për të adresuar sfidat në mjedis, arsim dhe trashëgimi kulturore dhe për të mbështetur komunitetet rom, ashkali dhe egjiptiane. Në vitin 2017, per punën e saj u zgjodh nga Kryeministrja britanike Theresa May si një "Pikë e Dritës" për vullnetarizmin në mbarë botën. Gowing është shpërblyer me medaljen “Nënë Tereza” për punën e saj në Kosovë.

## Veprat 
* *Travels in Blood and Honey* (2011) (shq. Udhëtime në gjak dhe mjaltë)
* *The Little Book of Honey* (2012) (shq. Libri i vogël i mjaltit)
* *Edith and I; on the trail of an Edwardian traveller in Kosovo* (2013) (shq. Edith dhe unë; në gjurmë të një udhëtare eduardiane në Kosovë)
* ''The Rubbish-Picker's Wife: an unlikely friendship in Kosovo* (2015) (Gruaja e mbledhësit të mbeturinave: një miqësi jo e zakontë në Kosovo)  
* *The Silver Thread: a journey through Balkan craftsmanship* (2017) (shq. Fija e fildisht: një udhëtim përmes zejtarisë ballkanike)
**Unlikely Positions in Unlikely Places: a yoga journey around Britain'' (2019) (shq. Pozat e paparashikuara në vendet e paparashikuar: një udhëtim nëpër Britanisë)

## Faqet e jashtme 
Faqja zyrtare e Elizabeth Gowing

## Referime
Ambasada e Suedisë, Tiranë

**Ambasada e Suedisë në Tiranë** është Ambasada e Suedisë në Shqipëri.

Zoti Niklas Ström  është momentalisht ambasadori aktual i Suedisë në Shqipëri.

## Historiku
Marrëdhëniet diplomatike midis Shqipërisë dhe Suedisë janë vendosur më 20 qershor 1969 dhe Ambasada jonë në Stokholm është hapur në prill te vitit 1972.Në muajin shkurt 1998 është hapur në Tiranë Konsullata e Përgjithshme e Suedisë, ndërsa në dhjetor të vitit 2010 u hap Ambasada suedeze.

## Lidhje të jashtme
#Webiste
#Twitter
#Facebook

## Burime
International Drag Day

**International Drag Day** ose e shqipëruar “Dita Ndërkombëtare për Drag queen” është një event i përvitshëm i mbajtur në 16 qershor që synon të celebrojë dhe manifestojë kulturën drag në të gjithë botën. 
## Historiku
International Drag Day u themelua prej Adam Szewart në 2009 përmes një faqeje në Facebook dedikuar kulturës *Drag queen,* me qëllimin që ti japë artistëve drag hapësirën për të ekspozuar kreativitetin e tyre. Në një intervistë për Guidetogay.com, Adam përshkruan aktivitetin me këto fjalë:
*
“International Drag Day është një ditë e rëndësishme pasi në të gjitha komunitetet LGBT nëpër botë ne mundësohemi që të celebrojmë dhe falenderojmë artistët drag që i japin kaq shumë jetë lëvizjes LGBT. Kjo është dhe arseja pse e kam publikuar këtë projekt, pasi pashë që nuk ekzistonte një ditë dedikuar komunitetit draq queen*”. 

Në 2017, gjatë parashikimit të motit në televizionin BBC, meterologu Owain Wyn Evans i dedikoi një seksion të veçantë komunitetit *drag queen*, duke dhënë nën nota humoristike motin për personat drag.
 
## Aktivitete
Përveç shfaqjeve artistike dhe performancave, në këtë ditë zhvillohen diskutime dhe debate rreth të drejtave të artistëve drag, situatës së tyre në shtete të ndryshme, rolit të komunitetit drag në lëvizjen LGBT, feminizmit dhe çështjeve të tjera.. 

## Partnerë dhe bashkëpunëtorë
Guidetogay.com është platforma kryesore mediatike për manifestimin e përvitshëm duke shpjeguar konceptin e “drag queen”. 
Në Australi, “The Stonewall Hotel” ishte një bashkëpunëtor logjistik për një prej edicioneve të zhvilluara në manifestimin e asaj dite. 

## Referime
Kultura e pambukut në Shqipëri dhe përpunimi në uzinat e xhveshjes

**Kultura e pambukut në Shqipëri dhe përpunimi në uzinat e xhveshjes** libër me autorë V. Kuzmin, K. Tite dhe Sami Leka (përkth.), M. Bega (red.). Botuar në Tiranë nga "Naim Frashëri", në vitin 1953. Faqe 211.
Shqipëri-Kinë, dështimi i një bashkëjetese

**Shqipëri-Kinë, dështimi i një bashkëjetese : historia e marrëdhënieve midis Tiranës e Pekinit gjatë periudhës së komunizmit** libër me autor Enver Bytyçi dhe Elmas Leci (rec.), Hamit Kaba (rec.), Arian Starova (red.). Botuar në Tiranë nga ISES, në vitin  2014. Faqe 346.